**РЕПУБЛИКА СРПСКА**

**МИНИСТАРСТВО ПРИВРЕДЕ И ПРЕДУЗЕТНИШТВА**

**ПРАВИЛНИК**

**О ИЗМЈЕНИ ПРАВИЛНИКА О ДЈЕЛАТНОСТИМА КОЈЕ СЕ МОГУ ОБАВЉАТИ У СТАМБЕНОМ ПРОСТОРУ**

**Бања Лука, јануар 2019. године**

На основу члана 7. став 5. Закона о занатско-предузетничкој дјелатности („Службени гласник Републике Српске“, бр. 117/11, 121/12, 67/13 и 44/16) и члана 76. став 2. Закона о републичкој управи („Службени гласник Републике Српске“, број 115/18), министар привреде и предузетништва доноси

**ПРАВИЛНИК**

**О ИЗМЈЕНИ ПРАВИЛНИКА О ДЈЕЛАТНОСТИМА КОЈЕ СЕ МОГУ ОБАВЉАТИ У СТАМБЕНОМ ПРОСТОРУ**

Члан 1.

У Правилнику о дјелатностима које се могу обављати у стамбеном простору („Службени гласник Републике Српске“, број 63/12) досадашњи Прилог замјењује се новим Прилогом и чини саставни дио овог правилника.

Члан 2.

Овај правилник ступа на снагу осмог дана од дана објављивања у „Службеном гласнику Републике Српске“.

|  |  |  |  |  |  |  |
| --- | --- | --- | --- | --- | --- | --- |
| Број: | |  | | | МИНИСТАР | |
|  | |  | | |  | |
| Датум: | |  | | | Вјекослав Петричевић | |
|  | |  |  | |
|  | |  |  | |
|  | |  |  | |
|  | |  |  | |

ПРИЛОГ

**ЛИСТА ДЈЕЛАТНОСТИ**

**КОЈЕ СЕ МОГУ ОБАВЉАТИ У СТАМБЕНОМ ПРОСТОРУ\***

|  |  |  |  |
| --- | --- | --- | --- |
| **Р. бр.** | **Разред дјелатности** | | **Обим послова у оквиру разреда дјелатности** |
| **Шифра** | **Назив** |
|  | | 02.40 | Помоћне услужне дјелатности у шумарству | Искључиво услуге савјетовања везане за управљање шумом |
|  | | 13.10 | Припрема и предење текстилних влакана | Сви послови |
|  | | 13.20 | Ткање текстила | Сви послови |
|  | | 13.92 | Производња готових текстилних производа, осим одјеће | Сви послови |
|  | | 13.93 | Производња тепиха и простирки за под | Сви послови |
|  | | 13.94 | Производња ужади, конопаца, плетеница и мрежа | Сви послови |
|  | | 13.96 | Производња осталих техничких и индустријских текстилних производа | Искључиво производња украсних предмета: плетеница, реса, помпона итд. |
|  | | 14.13 | Производња остале спољашње одјеће | Сви послови |
|  | | 14.14 | Производња рубља | Сви послови |
|  | | 14.19 | Производња остале одјеће и прибора за одјећу | Сви послови |
|  | | 14.20 | Производња производа од крзна | Сви послови |
|  | | 14.31 | Производња плетених и кукичаних чарапа | Сви послови |
|  | | 14.39 | Производња остале плетене и кукичане одјеће | Сви послови |
|  | | 15.12 | Производња кофера, ручних торби и сличних производа, седларских и сарачких производа | Сви послови |
|  | | 15.20 | Производња обуће | Искључиво производња камашни, глежњерица, кломпи, каљача и слично |
|  | | 16.29 | Производња осталих производа од дрвета, производња предмета од плута, сламе и плетарских материјала | Сви послови |
|  | | 18.13 | Услуге припреме за штампу и објављивање | Сви послови, укључује и калиграфију |
|  | | **18.14** | **Књиговезачке и припадајуће услужне дјелатности** | **Сви послови** |
|  | | **18.20** | **Умножавање (репродукција) снимљених записа** | **Сви послови** |
|  | | 32.13 | Производња бижутерије и припадајућих производа | Сви послови |
|  | | 32.20 | Производња музичких инструмената | Сви послови |
|  | | 32.30 | Производња спортске опреме | Сви послови |
|  | | 32.40 | Производња игара и играчака | Сви послови |
|  | | 32.91 | Производња метли и четки | Сви послови |
|  | | **58.19** | **Остала издавачка дјелатност** | **Сви послови, искључиво у електронском облику** |
|  | | **58.21** | **Издавање рачунарских игара** | **Сви послови** |
|  | | **58.29** | **Издавање осталог софтвера** | **Сви послови** |
|  | | **59.20** | **Дјелатности снимања звучних записа и издавање музичких записа** | **Сви послови** |
|  | | 62.01 | Рачунарско програмирање | Сви послови |
|  | | 62.02 | Дјелатности савјетовања о рачунарима, тј. о рачунарским системима | Сви послови |
|  | | 62.03 | Управљање рачунарском опремом и системом | Сви послови |
|  | | 62.09 | Остале услужне дјелатности које се односе на информационе технологије и рачунаре | Сви послови |
|  | | 63.12 | Интернетски портали | Сви послови |
|  | | 68.10 | Куповина и продаја сопствених некретнина | Сви послови |
|  | | 68.20 | Изнајмљивање и пословање сопственим некретнинама или некретнинама узетим у закуп (лизинг) | Сви послови |
|  | | 69.20 | Рачуноводствене, књиговодствене и ревизорске дјелатности; дјелатности савјетовања које се односе на порез | Искључује дјелатност ревизије |
|  | | 70.21 | Односи с јавношћу и дјелатности саопштавања | Сви послови |
|  | | 70.22 | Савјетовање које се односи на пословање и остало управљање | Сви послови |
|  | | 74.10 | Специјализоване дизајнерске дјелатности | Сви послови |
|  | | 74.30 | Дјелатности преводилаца и тумача | Сви послови |
|  | | 74.90 | Остале стручне, научне и техничке дјелатности, д. н. | Сви послови |
|  | | 82.19 | Фотокопирање, припрема докумената и остале специјализоване канцеларијске помоћне дјелатности | Искључиво припрема документа, коректура докумената, куцање и обрада текста, препис докумената и писање писама |
|  | | 90.03 | Умјетничко стваралаштво | Сви послови |
|  | | **96.02** | **Фризерски и други третмани за уљепшавање** | **Сви послови** |
|  | | **96.04** | **Дјелатности за његу и одржавање тијела** | **Искључиво посао масаже** |

**\*** У стамбеном простору могу се обављати дјелатности које не захтијевају измјену постојећих услова коришћења стамбеног простора, не ометају друга лица у мирном коришћењу њихових стамбених простора, уређаја и заједничких просторија, а обухватају производњу (израду, дораду и оплемењивање предмета) само ручним радом или пружање услуга које, по својој природи, не захтијевају посебан простор.

**ОБРАЗЛОЖЕЊЕ**

**ПРАВИЛНИКА О ИЗМЈЕНИ ПРАВИЛНИКА О ДЈЕЛАТНОСТИМА КОЈЕ СЕ МОГУ ОБАВЉАТИ У СТАМБЕНОМ ПРОСТОРУ**

**I ПРАВНИ ОСНОВ**

Правни основ за доношење Правилника о измјени Правилника о дјелатностима које се могу обављати у стамбеном простору садржан је у одредби члана 7. став 5. Закона о занатско-предузетничкој дјелатности („Службени гласник Републике Српске“, бр. 117/11, 121/12, 67/13 и 44/16) којим је прописано да министар доноси правилник о предузетничким дјелатностима које се могу обављати у стамбеном простору, по претходно прибављеном мишљењу министарства надлежног за просторно уређење и грађевинарство и министарства надлежног за поједину предузетничку дјелатност, као и одредби члана 76. став 2. Закона о републичкој управи („Службени гласник Републике Српске“, број 115/18), којом се, између осталог, прописује да министар доноси прописе и одлучује о другим питањима из дјелокруга министарства.

**II УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ**

**III РАЗЛОЗИ ЗА ДОНОШЕЊЕ ПРАВИЛНИКА**

Од тренутка доношења основног текста Правилника о дјелатностима које се могу обављати у стамбеном простору, више заинтересованих странака достављало је поднеске у којима је истицало потребу да се утврђени послови у предметном правилнику допуне са дјелатностима, које се због својих карактеристика и обиљежја предузетници могу обављати у стамбеном простору.

Министарство привреде и предузетништва обрадило је све достављене приједлоге за измјену листе предметних дјелатности. Осим обраде достављених приједлога, ово министарство извршило је анализу и других разреда дјелатности из Уредбе о класификацији дјелатности Републике Српске („Службени гласник Републике Српске“, број 8/14). Ова анализа спроведена је у циљу идентификације да ли поједини разреди дјелатности из наведене уредбе садрже послове, који се због своје природе и начина обављања могу вршити у стамбеном простору.

Послије окончања достављених приједлога и извршене анализе, установили смо да је важећу листу предметних дјелатности неопходно измијенити на начин да се ова листа допуни са додатних 8 разреда дјелатности. Нови разреди дјелатности су из области штампања (књиговезац и умножавање снимљених записа), издавачке дјелатности (издавање софтвера и рачунарских игара), дјелатности снимања звучних записа (музички студио) и личних услужних дјелатности (фризер и козметичар).

Осим допуне листе предметног правилника, спроведена анализа показала је да је из ове листе нужно изоставити разреде дјелатности 73.11 Агенције за рекламу и пропаганду и 73.20 Истраживање тржишта и испитивање јавног мњења. Означене разреде дјелатности потребно је брисати из листе предметних дјелатности, јер се ове дјелатности не могу обављати у форми предузетника, због рјешења Закона о трговини („Службени гласник Републике Српске“, бр. 6/07, 52/11, 67/13 и 106/15), који прописује обавезну форму привредног друштва за њихово обављање.

Слиједом поменутог, основни разлог за доношење овог правилника је успостављање потпуније и свеобухватније листе дјелатности које се могу обављати у стамбеном простору.

И у овим измјенама задржава се принцип успостављен у основном тексту Правилника да се предметне дјелатности наводе према рјешењима Уредбе о класификацији дјелатности Републике Српске, која је усаглашена са Уредбом Европског парламента и Савјета од 20. децембра 2006. године o утврђивању статистичке класификације привредних дјелатности NACE Revision 2 и измјени Уредбе Савјета (ЕЕС) бр. 3037/90 као и одређених уредби ЕС о посебним статистичким подручјима. На тај начин, лица која намјеравају своје пословање регистровати и обављати у стамбеном простору, добијају информацију који разред дјелатности из Уредбе о класификацији дјелатности Републике Српске требају навести у обрасцу захтјева за регистрацију предузетника.

Поред наведеног, новину у овом правилнику представља и приказ обима послова, које предузетник може радити у оквиру једног разреда дјелатности. У односу на досадашње рјешење, додата је нова колона, у којој се наводи да ли у стамбеном простору предузетник може радити све послове из оквира конкретног разреда дјелатности.

Сходно свему изнесеном, овај правилник доприноси једноставнијем и јефтинијем покретању пословних активности, повећању самозапошљавања, побољшању одрживости рада предузетника и смањењу рада на црно.

**IV ОБРАЗЛОЖЕЊЕ ПРЕДЛОЖЕНИХ РЈЕШЕЊА**

**Чланом 1.** врши се измјена Прилога Правилника.

**Члан 2.** прописује ступање на снагу овог правилника.

**V УЧЕШЋЕ ЈАВНОСТИ И КОНСУЛТАЦИЈЕ У ИЗРАДИ ПРАВИЛНИКА**

У складу са Смјерницама за поступање републичких органа управе о учешћу јавности и консултацијама у изради закона („Службени гласник Републике Српске“, бр. 123/08 и 73/12), Преднацрт правилника објављен је на интернет страници [www.preduzetnickiportalsrpske.net](http://www.preduzetnickiportalsrpske.net), да би се учинио доступан широј јавности ради давања евентуалних примједаба и коментара.

**VI ФИНАНСИЈСКА СРЕДСТВА**

За спровођење овог правилника нису потребна финансијска средства из Буџета Републике Српске.